En ganske liten (vingespenn 37 – 50 mm), tettbygd svermer med glassklare vinger. Antennene er svarte, kølleformede med en antydning til en krok ytterst. er ganske variabel i fargen, men er alltid kontrastrikt farget i gult og svart. Hodet, brystet og vanligvis det fremste leddet på bakkroppen er brungule. Videre bakover på bakkroppen kommer et svart og et lyst, gulaktig tverrbånd – bredden av disse båndene kan variere mye. Bakkroppsspissen (med en langhåret hale) kan være helt mørk, rødlig eller med et innslag av gule hår. er glassklar (unntatt hos helt nyklekte eksemplarer) med en bred, rødlig ytterkant. er glassklar med en smal, mørk ytterkant og en bredere, mørk innerkant. Larven er gulgrønn med en hvit lengdestripe høyt oppe på sidene. Huden er noe vortete. Før den forandrer seg til en puppe, forandrer fargen til brunrødt.